La 12 august 2010, Înalta Curte a Ucrainei pe cauze administrative a respins procesele înaintate în legătură cu anularea a patru decrete ale președintelui Ianukovici de decorare a titlului de Erou al Ucrainei unor soldați sovietici, procese care se bazează pe aceleași argumente privind cetățenia Ucrainei. Conform articolului 16 „Retragerea distincției” a Legii privind distincțiile de stat ale Ucrainei, decizia de retragere poate fi luată doar de președinte, în cazul în care o persoană decorată a fost condamnată pentru infracțiuni grave. Procedura dată a fost încălcată în cazurile lui Stepan Bandera și Roman Șukevîci, de aceea legitimitatea hotărârilor instanțelor din Donețk rămân a fi controversate. S-a constatat că aplicarea aceluiași argument tuturor cavalerilor titlului ar putea impune retragerea distincțiilor acordate lichidatorilor dezastrului de la Cernobîl, veteranilor celui de-al doilea război mondial ș.a.